Barnets julebønn T & M Johan L. Okkenhaug, 2022

Dagen er kort, kvelden er mørk. Slik er desember her nord.

Høsten er lang; fargene få. Ingenting vokser og gror.

Trenger litt snø, teppet av hvitt skjuler det mørke jeg ser.

Drømmer om jul, varme og lys – glemme det vonde som skjer!

Flyktningeleir, skitten og kald; der lever voksne og barn!

Sykdom og nød, slitne av alt – fanget som fisk i et garn…

Tenker på dem og blir så trist, men ikke lett å la vær’!

Kaldt også her, men jeg er varm – jeg har jo vinterklær…

Gud, det er galt at det er stor forskjell på fattig og rik.

Det er så rart; jeg lurer på hvorfor det må være slik?

Jesus, du kom fattig til jord, flyktning ble du også selv.

Husk dine små fattige barn i denne julekveld!

Jeg vet at hvert flyktninge-barn er som min søster og bror!

Nå er det jul; englene sang glade om fred på vår jord.

Jesus, du kom til oss en gang, du som er Herren, Guds sønn.

Kom hit igjen, skap fred på jord – det er min julebønn!